
Şcoala doctorală Științe Juridice
Director ____________________

	Cod
	Modulul / disciplina
	Total ore
	Inclusiv
	Forma de evaluare
	Număr de credite

	
	
	
	contact direct
	lucru indivi- dual
	
	

	ANUL I (programul de pregătire bazat pe studii avansate)

	F.O.01
	Metodologia cercetărilor ştiinţifice în domeniul dreptului 
	240
	16
	224
	ex.
	8

	S.O.01
	Metamorfoza statului contemporan
 
	240
	16
	224
	Ex.
	8

	S.O.01
	Teoria generală a dreptului în realizarea doctrinară a fenomenului juridic
	240
	16
	224
	ex.
	8

	S.O.02
	551.01 Praxiologia normelor juridice 
	240
	16
	224
	ex.
	8

	S.O.02
	551.01 – Paradigme axiologice și epistimologice ale reglementării relațiilor sociale de gestionare informațională a societății contemporane 
	240
	16
	224
	ex.
	8

	Total 
	1200
	80
	1120
	5 ex.
	40

	I.O.01-02
	Cercetarea bibliografică şi istoriografică/colectarea materialului empiric
	5

	I.O.01-02
	Participarea la conferinţe ştiinţifice
	5

	I.O.01-02
	Susţinerea publică a referatului ştiinţific nr.1
	10

	Total credite anul I
	60

	ANUL II (activităţi individuale de cercetare)

	Susţinerea publică a referatului ştiinţific nr. 2
	10

	Susţinerea publică a referatului ştiinţific nr. 3
	10

	Participarea la conferinţe, simpozioane etc.
	10

	Publicarea articolelor  ştiinţifice în reviste ştiinţifice şi culegeri de specialitate
	30

	Total credite anul II
	60

	ANUL III (activităţi individuale de cercetare; susţinerea tezei de doctorat)

	Participarea la conferinţe ştiinţifice, simpozioane etc.
	10

	Publicarea articolelor  ştiinţifice în reviste ştiinţifice şi culegeri de specialitate
	10

	Susţinerea publică a tezei de doctorat
	40

	Total credite anul III
	60

	Total credite pentru trei ani de studii
	180


Descifrarea codului:

F – componenta fundamentală

S – componenta orientată spre specialitate

G – componenta pentru dezvoltarea competenţelor transversale

I – componenta de formare a abilităţilor de cercetare individuală şi de comunicare ştiinţifică

O – discipline/module obligatorii

A – discipline/module opţionale

01 – semestrul I

02 – semestrul II

Credite pentru publicarea articolelor ştiinţifice 
15 credite – pentru publicarea unui articol în reviste științifice incluse în bazele de date internaționale (Web of Science, Scopus),

10 credite – pentru publicarea unui articol în reviste științifice de profil de categoriile A, B+,B, incluse in baze de date internaţionale, acceptate de RM
10 credite - pentru publicarea unui Articol in reviste științifice din țările clasate peste RM în clasamentul Scimago

10 credite - pentru publicarea unui Articol în culegeri din străinătate

5 credite – pentru publicarea unui articol în culegeri  și revistele de categoria C din Republica Moldova
Credite pentru conferinţe ştiinţifice, simpozioane etc.
15 credite – pentru participarea la o Conferință internațională (poster/comunicare + publicare) 

10 credite - pentru participarea la o Conferință cu participare internațională (poster/comunicare + publicare)

5 credite – pentru participarea la o Conferință națională (poster/comunicare + publicare
Notă explicativă

(Programul de studii 551 – Teoria generala a dreptului)

1. Prezentarea generală a programului de doctorat (în contextul domeniu/profil/ramură/ specialitatea științifică). Programul de studii 551 – Teoria generala a dreptului face parte din Domeniul de cercetare 55 Științe sociale și economice și cuprinde o singură  specialitate științifică 551.01 – Teoria generala a dreptului.

Modificarea Planului de învățămînt a fost determinată de adoptarea noului Plan-cadru pentru studiile superioare de doctorat, Ciclul III, aprobat prin Ordinul MECC nr. 1036 din 28.09.2020 și ajustarea componentei formative  (fundamentală) prin identificarea unei disciplini academice - Metodologia cercetărilor ştiinţifice în domeniul dreptului, la toate la toate profilurile științifice.

Actualitatea Programului de studii 551 – Teoria generala a dreptului constă în creșterea avansată a studierii ansamblului întreg de fenomene sociale și economice, precum și a interconexiunii acestora cu dezvoltarea teoriei generale a dreptului; accentuarea tendințelor de perfecționare a legislației în vigoare; formarea continuă a prevederilor teoretice fundamentale în materia teoriei generale a dreptului menite să contribuie la cercetarea aprofundată și aplicarea corectă a normelor de drept. Astfel, este evidentă necesitatea pregătirii specialiștilor de calificare înaltă, la nivel de doctorat în cadrul Programul de studii  551 – Teoria generala a dreptului.

Misiunea Programului de studii 551 – Teoria generala a dreptului este de a realiza o formare profesională eficientă în domeniu, creând premise sigure de integrare socio-profesională de succes a persoanelor specializate in drept în contextul sistemului de drept din Republica Moldova, precum şi posibilitatea realizării profesionale peste hotarele ţării. În acest context, Programului de studii 551 – Teoria generala a dreptului urmăreşte realizarea următoarelor obiective: 

· formarea competenţelor profesionale ale studentului-doctorand în baza pregătirii științifice avansate în domeniul dreptului; 

· formarea abilităţilor de cercetare în domeniul dreptului procesual și material în baza componentei şţiinţifice, fiind urmărită pregătirea specialiștilor în scopul investigării problemelor științifice contradictorii din jurisprudenţă; 

· formarea poziţiei civice şi dimensiunii etice a personalităţii.

Finalitatea programului se reflectă în rezultatele corespunzătoare nivelului 8, inclusiv: 

· cunoştinţe la cel mai avansat nivel în domeniul dreptului şi cunoştinţe aflate la graniţa dintre diferite domenii; 

· abilităţile şi tehnicile cele mai avansate şi specializate, inclusiv abilitatea de sinteză şi evaluare, necesară pentru rezolvarea problemelor critice de cercetare şi/sau inovaţie şi pentru extinderea şi redefinirea cunoştinţelor existente sau a practicilor profesionale din sfera dreptului; 

· demonstrarea unui nivel ridicat de autoritate, inovaţie, autonomie, de integritate ştiinţifică şi profesională şi a unui angajament susţinut pentru dezvoltarea de noi idei sau procese aflate in avangarda unei situaţii de muncă sau de studiu din sfera dreptului, inclusiv cercetarea.
Aprofundarea cunoștințelor în domeniul științelor juridice este esențială pentru încadrarea cu succes în relațiile social-economice în care s-a angajat Republica Moldova. La conceperea și structurarea programului s-a ținut cont de propunerile experților în domeniu din țară și de peste hotare, de opiniile și de așteptările viitorilor angajatori. Aceste condiții au permis orientarea formării specialiștilor în domeniul științelor juridice spre necesitățile reale ale pieții muncii atât din țară, cât și peste hotarele ei.

2. Referințe privind continuitatea academică (licenta-masterat-doctorat). Planul de învățământ pentru Programul de studii 551 – Teoria generala a dreptului prevede pregătirea şi formarea specialiştilor în domeniul dreptului, prin cultivarea competenţelor necesare exercitorii profesiunilor specifice ştiinţelor sociale, capabili de a se integra în activitate conform necesităţilor economiei naţionale. 

Programul de studiu presupune pregătirea specialiștilor din domeniul dreptului prin intermediul formării deprinderilor și a experienței necesare, ce asigură posibilități de desfășurarea a activităților științifice, pedagogice, juridice precum și a managementului în domeniul dat la nivel avansat. Planul de învățământ la programul de studii superioare de doctorat evaluat extern este bine corelat cu planurile de învățământ la programe conexe la Ciclul I (Licență) și Ciclul II (Masterat). 

În Cadrul Național al Calificărilor se regăsește Domeniul de formare profesională Drept (381), care au o conexiune directă Programul de studii 551 – Teoria generala a dreptului la Ciclul III (Doctorat). Astfel, competențele generale și specifice formate pe parcursul Ciclului I (Licența) și Ciclului II (Master) (cunoaşterea şi inţelegerea noţiunilor, conceptelor, teoriilor şi situaţiilor de coliziune şi carenţă ale domeniului dreptului; utilizarea celor mai avansate şi recente elaborări şi interpretări ale raporturilor şi normelor de drept; demonstrarea capacităţilor de analiză şi sinteză ale informaţiei achiziţionate; identificarea problemelor de cercetare în domeniul dreptului; interpretarea normelor de drept; proiectarea activităţii practice autonome în domeniul dreptului etc.) sunt reflectate, preluate și dezvoltate în cadrul Programului de studii 551 – Teoria generala a dreptului (Ciclul III – Doctorat), fiind complementate cu următoarele competențe generale și specifice noi: realizarea independentă a cercetării ştiinţifice; demonstrarea aptitudinilor de creativitate; elaborarea cercetărilor originale, care extind frontierele cunoaşterii prin dezvoltarea de noi cunoştinţe substanţiale; utilizarea cunoştinţelor de specializare pentru a analiza critic, a evalua şi a sintetiza noi idei în domeniul dreptului; analiza critică a noilor concepte din sistemul de drept naţional şi cel internaţional; aplicarea metodelor specifice de cercetare ştiinţifică; integrarea cunoştinţelor din domenii noi sau interdisciplinare pentru a realiza diagnosticul problemelor din sfera dreptului; manifestarea respectării principiilor eticii ştiinţei in elaborarea lucrărilor ştiinţifice.

3. Concepția programului de doctorat (scop, importanta, caracteristici - cercetare, dezvoltare, inovare; caracter inter- sau multidisciplinar, competenţe-cheie dezvoltate de program, angajabilitate). La baza actualei programe stau cursurile de Teorie generală a Dreptului; Istoria universală a dreptului; Istoria dreptului românesc; Filosofia dreptului. Un şir de compartimente includ materialul de cercetare al disciplinelor adiacente: teoria gelerală a dreptului, dreptul constituțional, dreptul administrativ, dreptul civil și altele. 

Scopul Programului este cercetarea, dezvoltarea și inovarea aspectelor teoretico-științifice avansate din domeniul teoriei generale a dreptului. Cercetarea, dezvoltarea și inovarea teoriei generale a dreptului se va face în mai multe etape:
· Însuşirea noţiunilor științifice avansate ale teoriei generale a dreptului, precum și însușirea concepțiilor moderne, novaționale și progresive la nivel inter- și multidisciplinar prin activitatea empirică (instanțele de judecată, organele procuraturii, notariat etc.), studiul informaţional de bibliografie, colectarea materialului factologic pe o direcţie apreciată, prezentarea referatului cu rezultatele obţinute în cercetarea temei;

· Cunoaşterea bazelor științifice avansate din domeniul teoriei generale a dreptului, activitatea informaţională de bibliografie, colectarea materialului factologic pe o direcţie concretă, pregătirea articolelor de revistă informaţionale şi ştiinţifice, prezentarea rapoartelor la foruri ştiinţifice, prezentarea referatului cu rezultatele obţinute în cercetarea temei;

· Analiza materialului științific avansat colectat, susţinerea examenelor de doctorat, descrierea lucrării de cercetare ca teză de doctorat şi susţinerea ei, inclusiv cu caracter inter- și multidisciplinar.
4. Condițiile de admitere. La studii sunt admiși deținătorii diplomelor de master în drept.

5. Relevanța pentru piața muncii (argumentarea necesității cadrelor de acest gen, date privind consultarea partenerilor – angajatori, absolventi). Particularitatea fundamentală a economiei de piață în condițiile contemporane o constituie dezvoltarea permanentă a instrumentelor juridice, în special a instrumentelor juridice care asigură protecția necesară a relațiilor sociale. 

Pregătirea specialiștilor în cadrul Programului 551 – Teoria generala a dreptului presupune în primul rând formarea specialistului cu un profil larg, ce este implicat atât în activitate științifică și juridică, cât și în cea pedagogică, ținând seama că materialele avansate și metodele de cercetare fac parte din tendițele de bază de dezvoltare a științelor juridice.

Analiza sistemului de formare profesională a studentului-doctorand se concentrează pe satisfacerea cerinţelor specifice domeniului de drept şi urmăreşte: 

· conectare permanentă şi adaptare continuă la activitatea profesională; 

· proiectare curriculară centrată pe formarea de competenţe solicitate de activitatea profesională; 

· evaluarea competenţelor profesionale dobândite în concordanţă cu finalităţile stabilite; 

· organizarea de programe de formare determinate de necesitate, strict specializate, desfăşurate intensiv; 

· promovarea cooperării şi colaborării pentru asigurarea calităţii formării profesionale; 

· asigurarea unor condiţii optime formării profesionale (didactică, formatori, metode moderne s.a.);

· cadru organizatoric flexibil şi adaptat la specificul misiunilor;

· nevoia de specializare prin concentrarea forţelor şi mijloacelor.

Totodată, din perspectiva relevanței pentru piața muncii, este important de evidenţiat necesitatea reconsiderării modului de asigurare a formării abilităţilor manageriale pentru persoanele care asigură conducerea instituțiilor publice sau private, structurată pe trei niveluri: - nivelul I - formarea abilităţilor manageriale de bază; - nivelul II - formarea abilităţilor pentru nivelul managerial tactic; - nivelul III - formarea abilităţilor pentru nivelul managerial strategic.

Implementarea sistemului de formare a competenţelor în cadrul formării profesionale este un prilej de refundamentare a acesteia plecând de la nucleul vital al oricărei organizaţii – personal profesionalizat şi dedicat profesiei.

Competenţa în formarea profesională, de care se ține cont în elaborarea Programului de studii 551 – Teoria generala a dreptului, constituie numitorul comun al funcţiei formative pe niveluri şi activităţi – act de pregătire pentru asigurarea legalităţii, eficienţei şi moralităţii acţiunilor, în vederea îndeplinirii misiunilor şi atribuţiunilor funcţionale. 

Specialiști de calificare înaltă, pregătiți în cadrul programului dat vor fi solicitați în domeniul pregătirii cadrelor științifico-didactice în instituții superioare de învățământ (lector universitar; conferenţiar universitar; profesor universitar); în calitate de formator Institutul Naţional al Justiţiei; pedagog în cadrul instanţelor de judecată; coordonator de proiecte; pedagog în instituţiile de învăţămțânt cu profil nejuridic în instituții de invătământ secundar profesional şi mediu de specialitate, preuniversitar, în calitate de cadre în calitate de cercetător științific la profilul specialității respective.

Eficienţa şi eficacitatea formării profesionale centrate pe competenţe este posibilă numai în cazul în care acestea nu rămân la nivel de “constante”, ci sunt permanent verificate şi actualizate în praxis.

6. Corespunderea programului de doctorat strategiei instituționale și naționale de dezvoltare științifică. 

La nivel instituțional, în conformitate cu pct.1.1. Misunea C&I din Strategia de cercetare și inovare la Universitatea de Stat din Moldova pentru perioada 2015 – 2020, aprobată la ședința Senatului USM din 31 martie 2015, promovarea politicii de stat în sfera ştiinţelor fundamentale şi aplicative în conformitate cu direcţiile strategice de dezvoltare a sferei ştiinţei şi asigurarea consolidării interconexiunii dintre ştiinţă şi educaţie; antrenarea studenţilor, masteranzilor şi doctoranzilor în cercetare, susţinerea tinerilor cercetători ştiinţifici; desfăşurarea colaborării naționale, regionale și internaţionale în cercetare, inovare și transfer tehnologic.

Sistemul de învăţământ, prin contribuţia la dezvoltarea interesului şi aptitudinilor de cercetare şi inovare ale tinerilor pe întreg parcursul educaţional, prin educaţia în domeniul ştiintei şi tehnologiei, formarea iniţială a cercetătorilor, precum şi prin calitatea educaţiei terţiare, reprezintă o componentă complementară esenţială. Universitatea de Stat din Moldova este acreditată în calitate de organizaţie din sfera ştiinţei şi inovării cu toate drepturile aferente pentru a realiza activităţi de cercetare, inovare şi transfer tehnologic la următoarele profiluri de cercetare:

Activitățile de cercetare în învăţământul superior sunt realizate prin: efectuarea cercetărilor ştiinţifice; elaborarea de curricula; publicarea articolelor ştiinţifice; elaborarea şi editarea monografiilor, culegerilor ştiinţifice; realizarea tezelor de doctorat, participarea la proiecte ştiinţifice şi coordonarea de proiecte ştiinţifice; participarea la conferinţe ştiinţifice, alte activităţi prevăzute de regulamentele instituţionale.

Programul de studii 551 – Teoria generala a dreptului este elaborat cu prioritățile cercetării în domeniul jurisprudenței reflectate în pct.3 (Capacitatea instituțională de cercetare) din Strategia de cercetare și inovare la Universitatea de Stat din Moldova pentru perioada 2015 – 2020: „Dreptul naţional şi sistemul judecătoresc racordate la standardele internaţionale”.

La nivel național, în conformitate cu Anexa nr.1 la Hotărârea Guvernului al Republicii Moldova cu privire la aprobarea Strategiei de cercetare-dezvoltare a Republicii Moldova până în 2020 (Monitorul Oficial, 2014 Nr. 386-396), este proclamată implementarea „triunghiului cunoaşterii” – educaţie-cercetare-inovare în Republica Moldova, care reprezintă un imperativ pentru procesul de dezvoltare a ţării. 

Ținând cont de prevederile pct.19 din Anexa nr.1, precum că programele de doctorat ar trebui să fie mai puţin birocratice, fără a scădea exigenţa, pentru a spori atractivitatea obţinerii unui grad ştiinţific, trebuie de menționat că este importantă creşterea ponderii activităţii de cercetare în procesul didactic, prin antrenarea cadrelor universitare, dar şi masteranzilor şi doctoranzilor în acest proces.

În conformitate cu prevederile pct.54 din Anexa nr.1 la Hotărârea Guvernului al Republicii Moldova cu privire la aprobarea Strategiei de cercetare-dezvoltare a Republicii Moldova până în 2020, creativitatea şi inovarea vor sta la baza procesului educaţional. Potrivit pct.55 din Anexa nr.1 la Hotărârea Guvernului al Republicii Moldova cu privire la aprobarea Strategiei de cercetare-dezvoltare a Republicii Moldova până în 2020, formarea unui capital uman bine pregătit, în conformitate cu rigorile prezentului, va fi posibilă doar prin utilizarea rezultatelor cercetării în procesul educaţional. Implicarea cercetătorilor în procesul educaţional va fi realizată, pe de o parte, preponderent în cadrul învăţământului superior, angajînd prin cumul doctoranzii ca cercetători stagiari în proiectele de cercetare. Pe de altă parte, pentru conştientizarea rolului educaţiei în formarea potenţialului uman care va accede ulterior în cercetare este deosebit de importantă calitatea procesului de instruire a acestuia, fiind determinantă pentru calitatea proceselor în activitatea de cercetare-dezvoltare.

7. Corelarea cu standardele de asigurare a calității. Aceasta constă în asigurarea, distinct şi continuu – cantitativ şi calitativ – pe niveluri de pregătire (potrivit standardelor de pregătire profesională), competenţele necesare studentului-doctorand în raport cu cerinţele şi performanţele solicitate în vederea realizării competențelor de cercetare, în condiţii de eficacitate şi eficienţă. 

8. Finalitățile de studiu preconizate – corelarea cu Cadrul Național al Calificarilor preconizate pentru Programul de studii 551 – Teoria generala a dreptului. 

Programul de studii 551 – Teoria generala a dreptului asigură formarea de competenţe profesionale de conţinut, cognitive şi de cercetare în domenii de specialitate, precum şi a unor competenţe transversale. 

Sunt considerate competenţe profesionale specifice domeniului: 

a) cunoaşterea avansată a legislației în domeniu de drept; 

b) capacitatea de identificare, formulare şi soluţionare a problemelor de cercetare în materia dreptului; 

c) stăpânirea metodelor şi tehnicilor de cercetare avansată în domeniu de drept; 

d) managementul proiectelor de cercetare în materia dreptului;

e) stăpânirea procedeelor şi soluţiilor noi în cercetare în domeniu de drept;

f) abilităţi de documentare, elaborare şi valorificare a lucrărilor ştiinţifice în materia dreptului; 

g) abilităţi lingvistice la nivel academic în limbi de circulaţie internaţională necesare documentarii, comunicării şi diseminării cunoaşterii materiei dreptului; 

h) înţelegerea şi capacitatea de aplicare a principiilor şi valorilor eticii cercetării ştiinţifice în general şi în domeniul dreptului;
i) activitatea științifico-didactică în domeniul dreptului în instituții superioare de învățământ;
j) formularea şi soluţionarea problemelor ce țin de drept cu caracter de cercetare şi de aplicare;

k) utilizarea în activitatea profesională a bazelor teoretice ale dreptului;

l) obţinerea şi interpretarea datelor specifice relevante din domeniul dreptului;

Sunt considerate competenţe transversale următoarele: 

a) competenţe de comunicare, scrisă şi orală, în domeniul dreptului; 

b) competenţe lingvistice avansate în limbi de circulaţie internaţională în materia dreptului; 

c) utilizarea eficientă a tehnologiei informaţiei şi comunicării în materia dreptului; 

d) abilităţi de relaţionare socială şi de lucru în echipă; 

e) cunoştinţe de management al resurselor umane, de infrastructură şi financiare; 

f) calităţi de conducere şi mentorat; 

g) cunoştinţe privind managementul carierei, precum şi însuşirea de tehnici privind căutarea unui loc de muncă şi de creare de locuri de muncă pentru alţii;

h) cunoştinţe privind managementul riscului, crizei şi eşecului; 

i) cunoştinţe privind utilizarea legislaţiei în domeniul drepturilor de proprietate intelectuală; 

j) capacităţi de antreprenoriat economic, tehnologic şi social;

k) demonstrarea abilităţilor practice de rezolvare a problemelor specifice din domeniul dreptului;
l) utilizarea cunoştinţelor de specializare pentru a analiza critic, a evalua şi a sintetiza noi idei în domeniul dreptului;

m) evaluarea jurisprudenţei naţionale şi internaţionale pe specializări de drept;

n) elaborarea strategiilor de colaborare între factorii implicaţi în realizarea normelor de drept;

o) luarea deciziilor orientate spre perfecţionarea sistemului de drept public existent;

p) analiza critică a noilor concepte din sistemul de drept public naţional şi cel internaţional;

q) aplicarea metodelor specifice de cercetare ştiinţifică în domeniul științei dreptului;

r) integrarea cunoştinţelor din domenii noi sau interdisciplinare pentru a realiza diagnosticul problemelor din sfera dreptului;

s) implementarea proiectelor care prezintă noutate ştiinţifică pentru știința Dreptului;

t) elaborarea publicaţiilor ştiinţifice originale în materia dreptului;

u) comunicarea rezultatelor cercetărilor, atât unui auditoriu de specialişti, cât şi nespecialişti, într-un mod clar şi concis;

v) manifestarea respectării principiilor eticii ştiinţei în elaborarea lucrărilor ştiinţifice în domeniul dreptului;
w) promovarea, în context profesional şi în afara lui, a celor mai noi realizări ştiinţifice în domeniul dreptului.
9. Metodele și criteriile de evaluare, regulile privind promovarea academică

În acest punct este descrisă metodologia de proiectare, organizare, conducere şi desfăşurare a activităţii de evaluare, examinare şi notare a performanţelor profesional-ştiinţifice ale studenţilor-doctoranzi. Aici sunt cuprinse reguli, criterii, procedee şi metode privind aprecierea obiectivă a însuşirii cunoştinţelor teoretice şi practice de către studenţii-doctoranzi în vederea pregătirii profesional-ştiinţifice.

Evaluarea performanţelor profesional-ştiinţifice ale studenţilor- doctoranzi este o componentă esenţială a managementului curricular şi se înscrie în succesiunea coerentă şi interdependentă a acţiunilor principale ce alcătuiesc procesul de învăţământ, respectiv proiectare - predare - învăţare – evaluare.

Rezultatele evaluării performanţelor profesional-ştiinţifice ale studenţilor-doctoranzi sunt integrate procedurilor de analiză colegială, de monitorizare şi de evaluare periodică a programelor de studii. Evaluarea performanţelor profesional-ştiinţifice ale studenţilor reprezintă un indicator sintetic al rezultatelor învăţării.

Evaluarea este un proces complex de investigare şi gestionare de către cadrele didactice a nivelului şi calităţii pregătirii studenţilor-doctoranzi pe parcursul programelor de studii, precum şi a competenţelor de care studenții-doctoranzi dispun la finalizarea studiilor. Procesul de evaluare are un caracter sistemic, fiind structurat pe un ansamblu de acţiuni metodice numite probe de evaluare. Acestea sunt instrumentate în mod specific şi se finalizează cu diagnosticarea rezultatelor învăţării. 

Rezultatele evaluării studenţilor-doctoranzi, materializate prin note şi credite, reprezintă o sursă relevantă de informaţii pentru evaluarea curriculumului, a prestaţiei pedagogice a cadrelor didactice, a eficienţei procesului de învăţământ, a funcţionalităţii structurilor academice. Ansamblul metodelor, formelor, tipurilor şi criteriilor de evaluare şi notare formează sistemul de evaluare a performanţelor profesional-ştiinţifice ale studenţilor-doctoranzi. 

Evaluarea rezultatelor învăţării constă în două demersuri complementare: evaluarea pe parcurs şi evaluarea finală.

Examenul este o modalitate de organizare a evaluării finale a unui parcurs educaţional semnificativ: program de studii, modul de formare sau disciplină universitară. 

Parcursul educaţional include activităţile creditate şi anume: 

· procesul didactic efectiv (predare şi evaluare) şi 

· activitatea de studiu independent a studentului-doctorand (învăţare şi autoevaluare).

Examenul se realizează prin una sau mai multe probe de evaluare. Programul de studii 551 – Teoria generala a dreptului se finalizează cu examen de absolvire.

Notarea este operaţia de cuantificare a rezultatelor învăţării pe parcursul educaţional evaluat, după un algoritm care permite asocierea unor valori simbolice la achiziţii cantitative şi calitative considerate a fi rezultate ale învăţării.

Creditele măsoară volumul de muncă efectuat de studentul-doctorand sub toate formele activităţilor didactice, anume: studiul individual, frecvenţa la cursuri, participarea activ la seminare, lucrări practice şi laboratoare, întocmirea de proiecte, susţinerea şi promovarea formelor de verificare finală (examen). Creditele condiţionează parcurgerea de către studenţii-doctoranzi a disciplinelor prevăzute în planul de învăţământ, fără a măsura calitatea însuşirii materiei. Aprecierea acesteia se face exclusiv prin sistemul de notare sau de calificative.

Metodele de evaluare descriu procedeele, tehnicile şi instrumentele prin care se efectuează verificarea nivelului şi calităţii pregătirii studenţilor-doctoranzi şi prin care se obţin informaţiile necesare stabilirii notelor sau calificativelor. Metodele de evaluare, care pot fi numite şi metode de verificare, sunt parte a metodologiei didactice împreună cu metodele de predare şi învăţare. 

Metode de evaluare a cunoștințelor studentului-doctorand la Programul de studii 551 – Teoria generala a dreptului se bazează pe verificarea scrisă: lucrarea scrisă de evaluare finală (în sesiunile de examene); verificarea practică: lucrări practice şi de laborator, proiecte.

Alegerea metodelor de evaluare se face în funcţie de obiectivele urmărite, de particularităţile disciplinelor de învăţământ, de tipul de evaluare în care sunt folosite. Evaluarea finală, numită şi evaluare sumativă, se realizează la încheierea perioade compacte la Programul de studii 551 – Teoria generala a dreptului.

Criteriile generale de evaluare sunt criterii cu aplicabilitate largă și reflectă strategia Universităţii în materie de învăţământ şi au rolul de a orienta activitatea de învăţare a studenţilor-doctoranzi şi activitatea de predare a cadrelor didactice în realizarea acestei strategii. Ele includ: gradul de asimilare a limbajului de specialitate şi capacitatea de comunicare; completitudinea şi corectitudinea cunoştinţelor; coerenţa logică, fluenţa, expresivitatea, forţa de argumentare; capacitatea de a opera cu cunoştinţele asimilate în activităţi intelectuale complexe; capacitatea de aplicare în practică, în contexte diferite, a cunoştinţelor învăţate; capacitatea de analiză, de interpretare personală, originalitatea, creativitatea.

Criteriile specifice de evaluare sunt criterii care decurg din particularităţile Programului de studii 551 – Teoria generala a dreptului: aplicarea hotărârilor explicative ale Plenului Curţii Supreme de Justiţie în procesul de interpretare a normelor de drept; interpretarea conținutului și întinderea unor interpretări naționale prin raportare la jurisprudența CtEDO; realizarea studiilor referitoare la domeniul dreptului material și procesual potrivit legislaţiilor unor state, evidenţiind în acest sens coraportul dintre legea Republicii Moldova şi legislaţia altor țări, precum şi coraportul dintre diferite sisteme de drept (continental şi anglo-saxon).

Criterii comportamentale sunt criteriile ce vizează aspectele atitudinale şi motivaţionale ale activităţii studenţilor-doctoranzilor, cum sunt: conştiinciozitatea, interesul pentru studiul individual, participarea activă la seminarii, frecvenţa la cursuri etc

Formele de examinare reprezintă aspectul formal, oficial, al evaluării şi se definesc prin faptul că se finalizează prin acordarea unor note sau calificative care se înscriu în documentele oficiale privind rezultatele şcolare ale studenţilor-doctoranzi. Sub acest aspect, sistemul de evaluare a Programului de studii 551 – Teoria generala a dreptului cuprinde examenele scrise prevăzute în perioada sesiunilor de examene, pe bază de lucrări scrise.

Rezultatele examinării studenţilor se exprimă în note exprimate numeric (pe scala de la 10 la 1) ce reprezintă nivelul de însuşire a disciplinei. 

La solicitarea studenţilor-doctoranzi, cadrele didactice au datoria de a le explica criteriile şi motivele acordării notelor. La examenele scrise, studenţii care se consideră subevaluaţi pot solicita reevaluarea lucrărilor. În acest caz, cadrul didactic examinator are datoria de reanaliza, în prezenţa studentului-doctorand, lucrarea vizată şi de a explica acestuia criteriile şi motivele acordării notei, inclusiv de a modifica nota în cazul în care constată că sesizarea studentului-doctorand este îndreptăţită.

În cazul probelor scrise în care studentul-doctorand consideră că există carenţe majore în modul de examinare şi notare practicat de cadrul didactic iar posibilităţile dialogului direct cu acesta sunt epuizate, studentul-doctorand poate depune contestaţie scrisă la Directorul Școlii doctorale Științe Juridice în termen de 24 ore de la comunicarea rezultatului. Rezolvarea contestaţiilor se face prin instituirea unei comisii de specialitate, numită de Directorul Școlii doctorale Științe Juridice, alcătuită din trei cadre didactice (ce include obligatoriu titularul de disciplină), care va proceda la o nouă verificare a lucrării. Dacă în urma studierii documentelor privind modul de examinare şi de notare sau a altor informaţii veridice, comisia constată caracterul întemeiat al sesizărilor, atunci aceasta poate decide reexaminarea studentului-doctorand petent sau, după caz, a tuturor studenţilor-doctoranzi examinaţi de cadrul didactic în cauză. 

Evaluarea şi notarea se vor efectua pe baza unui barem întocmit conform obiectivelor şi conţinuturilor prevăzute în Curricula disciplinei de învăţământ, potrivit tematicii de examen stabilite şi anunţate studenţilor-doctoranzi. Nota acordată de Comisia de specialitate constituie nota definitivă la proba contestată. Răspunsul la contestaţie trebuie comunicat studentului în maxim 7 zile de la depunerea contestaţiei.

Scările de notare de la 10 la 1 se corelează cu scala de notaţie ECTS (European Credit Transfer System), în vederea recunoaşterii creditelor pentru studenţii care participă la mobilităţi europene.

Sistemul de evaluare este centrat pe rezultatele învăţării, pe sporul de cunoştinţe, competenţe şi abilităţi, teoretice şi/sau practice dobândite de student-doctorand pe parcursul educaţional în raport cu obiectivele disciplinei/modulului. 

Evaluarea se desfăşoară în baza sistemului de evaluare, elaborat de titularul disciplinei, care este componentă structurală în Fişa disciplinei şi Curricula disciplinei. Sistemul de evaluare conţine: 1) probele de evaluare (denumire şi conţinut); 2) etapele de evaluare; 3) algoritmul de notare. Complexitatea examinării este corelată cu numărul de credite asociate disciplinei. Titularul disciplinei răspunde de proiectarea sistemului de evaluare, de organizarea şi desfăşurarea evaluării. Când prelegerile cursului se împart între mai multe cadre didactice pe forme de activităţi (curs sau aplicaţii), coordonatorii aplicaţiilor răspund de desfăşurarea evaluării pe parcurs.

Algoritmul evaluării (scris, oral, probe practice sau o combinaţie a acestora) se propune de către titularul disciplinei respective prin curricula disciplinei şi fişa disciplinei, se discută în cadrul şedinţelor de Departament şi se aprobă de către Consiliul Școlii doctorale Științe juridice, la începutul fiecărui an universitar. Algoritmul evaluării stabilit în programa analitică sau în fişa disciplinei este anunţat studenţilor la începutul cursului de către titularul de disciplină. 

Cadrele didactice titulare de discipline au obligaţia de a aduce la cunoştinţa studenţilor, cu cel puţin două săptămâni înaintea sesiunii de examene, tematica definitivă a examenelor, în care se vor preciza conţinuturile (cunoştinţele, capacităţile) din care se vor formula subiecte sau/şi sarcini (probleme) de examinare. 

Tematica examenelor trebuie să fie suficient de precisă şi de structurată pentru a oferi studenţilor-doctoranzi un ghid util pentru organizarea învăţării şi pentru autoevaluare. Evaluarea trebuie să urmeze predarea, tematica examenelor reflectă uniform conţinuturile din fişa disciplinei (curricula) conţinuturi care au fost abordate în totalitate în cadrul activităţilor didactice de curs şi seminar (laborator, practică), la care se pot adăuga şi sarcini de învăţare prin studiu individual bibliografic. 

Evaluarea prin examene 

Cerinţe privind examinarea finală a studenţilor:

· este interzisă participarea la orice formă de evaluare a cunoştinţelor a studenţilor care nu şi-au achitat toate obligaţiile financiare (taxa de studii, taxele de reexaminare ş.a.); 

· studenţii-doctoranzi au dreptul să se prezinte la examen numai dacă şi-au îndeplinit toate obligaţiile profesionale prevăzute în parcursul de studiu al disciplinelor şi anunţate la începutul acestui parcurs;

· nu poate fi examinată o persoană care a pierdut, prin exmatriculare sau transfer la altă instituţie, calitatea de student-doctorand şi care, din această cauză, nu figurează în borderoul de examinare. Orice examinare a unei persoane ce nu are calitatea de student este nulă de drept.

Verificarea finală şi scrierea notei/calificativului se efectuează numai în sesiunile de examen.

Cerinţe privind desfăşurarea examenelor: 

· perioada de susţinere a examenului se va încadra între orele 08.00-20.00;

· este interzisă intrarea în sălile de examen a altor persoane cu excepţia membrilor conducerii Universităţii, ai Facultăţilor sau Departamentelor;

· accesul în sălile de examen a unor delegaţi ai Ministerului Educaţiei, Culturii și Cercetării al Republicii Moldova este permisă numai în prezenţa conducerii Universităţii;

· pe toată perioada examinării este interzisă folosirea de către studenţi a telefoanelor mobile, a laptop-urilor sau oricare alt dispozitiv care ar putea constitui o sursă potenţială de informare; 

· după finalizarea examenului, biletele de examen, proiectele sau lucrările scrise se vor preda Departamentului care monitorizează Programul de studii, care are obligaţia păstrării lor cel puţin un an calendaristic. Şefii de departamente au obligaţia monitorizării depozitării în condiţii de siguranţă, a biletelor de examen, proiectelor de an şi lucrărilor scrise, pe întreaga perioadă stabilită.

Frauda şi tentativa de fraudă dovedită se sancţionează cu pierderea examenului, neacordarea creditelor aferente şi cu eliminarea studentului din examen. Cadrul didactic care a descoperit frauda are obligaţia de a reţine, dacă este posibil, dovada materială a fraudei.

Titularul disciplinei are obligaţia de a înscrie notele acordate în borderoul de note ale studenților-doctoranzi şi să o depună la Directorul Școlii Doctorale Științe Juridice.

